**Óraterv**

Magazintéma: Jólesz György: Uhu éneke

Óra típusa: projektóra – 90 percre tervezett óra

Kapcsolódó tantárgyak: magyar, környezetismeret, technika

Osztály: 3. osztály

1. **Ráhangolódás, játék**

Elmondjuk az alábbi mondókát, majd valamilyen utánozható mozgást végzünk. A gyerekek bekapcsolódnak, utánozzák a mozgásunkat.

*Kiskanál, nagykanál,*

*zöld erdőben kis madár,*

*minden gyerek így csinál…*

/Lehet mozgatni a karokat, a törzset, a lábat stb./

1. **Környezetismeret**
	* 1. *Ismeretek rendszerezése- fogalomalkotás*

A madár szó felkerül a tábla középére. A gyerekek szókártya csíkokat kapnak, amelyre felírnak egy szót, ami a madárról eszükbe jut. Az így összegyűlt szavakat rendezzük, csoportosítjuk egy fürtábrába összefüggést és kapcsolatokat teremtve a szavak között!

* + 1. *Ki vagyok én?*

A vállalkozó gyerekek hátára egy-egy madár képe kerül úgy, hogy ő nem látja. A többi gyereknek tulajdonságokat kell mondani a hátán lévő madárról. A kapott információk alapján kell kitalálnia milyen madár is ő. A madárképeket fel is rakjuk a táblára. / feketerigó, veréb, harkály, bagoly, varjú/

Megbeszéljük, mi a közös bennük. Megkeressük a kakukktojást.

1. **Magyar -** *Versfeldolgozás*

Elolvassuk Jólesz György: Uhu éneke című verset.

Megbeszéljük: Miért ezt a címet adta a szerző? Milyen műfajú művet olvastunk? Milyen műfaji jellemzőket találtunk?

Újraolvassuk, majd megoldjuk a szövegértési feladatlapot.

**Feladatlap**

1. **Írd le, milyen napszakokat említ a vers!**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. **Rajzolj képet az utolsó napszakhoz a vers alapján!**
2. **Párosítsd a szókapcsolatokat a vers alapján!**

|  |  |  |  |  |  |  |
| --- | --- | --- | --- | --- | --- | --- |
| ricsajos |  | harmat |  | bent ülők |  | baktat |
| fodros |  | ünneplést |  | láthatár felé |  | az álom |
| égi |  | felhők |  | lassan elborít |  | elnyugodva |

1. **Húzd át az állításokban a hamis szavakat, kifejezéseket és írj fölé olyanokat, ami a vers alapján igazzá teszi!**
* A Hold az éjszaka közepén sárgásvörös színű.
* A bagoly éjjeli vadászata alatt pockot, menyétet, nyúlfit zsákmányolt.
* Pirkadatkor a bagoly kinyitja a szemét.
1. **Készíts ötsorost a bagolyról a vers alapján!**
2. sor: ***bagoly***
3. sor /2 tulajdonság/:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. sor /3 cselekvés/: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
5. sor /egy négyszavas mondat/: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
6. sor /szinonimája az első sornak/: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
7. **Lazítás** - *Baglyok és varjak* - mozgásos játék

Az udvaron vagy a teremben kijelölünk egy középvonalat és annak két oldalán, néhány méterre „fészkeket” határolunk körül. Akkor jó a játék, ha minél nagyobb a távolság a középvonal és a fészkek között. A résztvevők a középvonalon két egyforma létszámú csoportban egymással szemben guggolnak. Az egyik csoport a baglyoké, a másik csoport a varjaké.

A tanító állításokat mond a madarakról tanult ismeretekből. Ha az állítása igaz, a baglyok próbálják megfogni a varjakat, ha hamis, akkor a varjak fogják meg a baglyokat. Aki eléri a fészkét, az megmenekült. Az elfogott madarak mindig a másik fajjá alakulnak át.

1. **Technika**

Gesztenyebaglyot készítünk hőre száradó gyurma felhasználásával.

Műveleti sorrend:

1. Kiválasztjuk a gesztenyét, ha szükséges megtisztítjuk, megszárítjuk.
2. Alátétlemezen formázófa segítségével megformázzuk a füleket, a szárnyakat, a lábakat és végül a szemeket. A hengerítés és lapítás technikáját alkalmazzuk.
3. Ráerősítjük a gesztenyére a testrészeket és hagyjuk megkeményedni.

